### Resumé

Der er igangsat en prøvehandling med hjertezone ved [adresse] i [adresse]. Prøvehandlingen har til formål, at skabe bedre og tryggere rammer for børn, der cykler eller går til skole. Forvaltningen har evalueret forsøget, og anbefaler at hjertezonen gøres permanent. På mødet præsenteres udvalget for evalueringsresultaterne. Der ønskes udvalgets stillingtagen til om hjertezonen skal gøres permanent.

### Sagsfremstilling

I forbindelse med skoleårets start i august 2024 blev der etableret et forsøg med en hjertezone ved [adresse], for at begrænse biltrafikken og øge trygheden for gående og cyklende. Siden 12. august 2024 har det således ikke været tilladt at køre i bil i vestgående retning på [adresse] på hverdage fra kl. 7.30-8.15.

Prøvehandlingen har bestået af:

* Afmærkning af tidsbegrænset indkørselsforbud på [adresse] i retning mod skolen
* Synliggørelse af hjertezonen ved brug af kampagnematerialer (beachflag, vejsideplakater, afmærkning på belægning)
* Kommunikation gennem orienteringsbreve, opslag på SoMe-kanaler, uddeling af postkort mv.
* Nudgingtiltag, herunder gå/cykelkonkurrence på skolen, uddeling af planlægningsværktøj til elever/forældre, uddeling af reflekser mv.

Forvaltningen har gennemført en evaluering af prøvehandlingen. Hovedresultaterne fra evalueringen gengives i nedenstående afsnit.

#### Evalueringsmøde med [adresse]

På evalueringsmødet med [adresse] blev det fremhævet, at der nu er mere ro og tryghed på [adresse], og biltrafikken er markant reduceret. Der har ikke været kritik fra naboer eller forældre, og der er bred opbakning til tiltaget. Skolen ser forsøget som en succes og ønsker hjertezonen gjort permanent.

#### Analyse af GPS-data fra biltrafikken før og under forsøgsperioden

GPS-data fra biltrafikken viser en markant reduktion i biltrafikken på [adresse] i tidsrummet kl. 7-9 på hverdage, hvor trafikken er faldet med 60-70 %. Til gengæld er der registreret en stigning på 28 % i trafikken på [adresse] ved [adresse], hvilket er forventeligt idet trafikken er omfordelt. Analysen indikerer, at biltrafikken omkring [adresse] i høj grad er blevet omfordelt, hvilket har medført færre biler på de mest kritiske strækninger tæt på skolen.

#### Transportvane- og tryghedsundersøgelse blandt eleverne på [adresse] hhv. før og under forsøget

Transport- og tryghedsundersøgelsen blandt eleverne på [adresse] viser en markant stigning i aktiv transport. Andelen af elever, der går eller cykler til skole, er steget med 19 procentpoint fra 2023 til 2024, mens andelen af elever, der blev kørt i bil, er faldet med 20 procentpoint. Samtidig viser undersøgelsen, at oplevelsen af utryghed på skolevejen er steget en smule. Dette skyldes formentlig, at flere elever nu bevæger sig aktivt i trafikken, efter de er kommet ud af bilerne?.

#### Tilfredshedsundersøgelse blandt forældre, beboere og øvrige under forsøget

Tilfredshedsundersøgelsen, som blev besvaret af 113 personer, viser positive resultater. Hele 84 % af deltagerne oplever, at trygheden og trafiksikkerheden for cyklende og gående skolebørn er blevet bedre under forsøget. Desuden mener 72 %, at biltrafikken kører bedre efter forsøgets start. Før forsøget afleverede 30 % af forældrene deres børn i bil i skole, men efter forsøgets start er dette tal faldet til kun 7 %. Samlet set indikerer undersøgelsen, at forsøget har haft en positiv indvirkning på både trafiksikkerheden og biltrafikken, samt markant ændret transportvaner.

På baggrund af evalueringsresultaterne vurderer forvaltningen, at hjertezonen har bidraget positivt til den oplevede trafiksikkerhed i området. Det er lykkes, at skabe tryggere rammer for børn der går/cykler til [adresse], hvilket også har resulteret i at flere børn nu transporterer sig aktivt til skolen, og tilsvarende færre køres i bil.

På baggrund af evalueringsresultaterne anbefaler forvaltningen at hjertezonen ved [adresse] gøres permanent.

### Klima og resiliensvurdering

Ingrid Olesen har bidraget til at flere børn nu transporterer sig aktivt til skole, og at færre køres i bil. Dermed bidrager tiltaget til målene for grøn mobilitet opstillet i [adresse].

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

at udvalget godkender at hjertezonen ved [adresse] gøres permanent.

### Beslutning

Godkendt.